CELEX: 62011TN0543
Language: sl
Date: 2011-10-14 00:00:00
Title: Zadeva T-543/11: Tožba, vložena 14. oktobra 2011 – Ghreiwati proti Svetu

3.12.2011   
            
            
               SL
            
            
               Uradni list Evropske unije
            
            
               C 355/27
            
         Tožba, vložena 14. oktobra 2011 – Ghreiwati proti Svetu
   (Zadeva T-543/11)
   2011/C 355/49
   Jezik postopka: francoščina
   
      Stranki
   
   
      Tožeča stranka: Emad Ghreiwati (Al Maliki, Sirija) (zastopnik: P.-F. Gaborit, odvetnik)
   
      Tožena stranka: Svet Evropske unije
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep 2011/522/SZVP, Uredbo (EU) št. 878/2011, Sklep 2011/628/SZVP in Uredbo (EU) št. 950/2011 Sveta Evropske unije razglasi za nične v delih, ki zadevajo Emada GHREIWATIJA
            
         
               —
            
            
               Svetu Evropske Unije naloži plačilo vseh stroškov postopka na tej stopnji.
            
         
      Tožbeni razlogi in bistvene trditve
   
   Tožeča stranka v podporo tožbi navaja dva tožbena razloga:
   
               1.
            
            
               Prvi tožbeni razlog se nanaša na neobstoj obrazložitve ter kršitev pravice do obrambe in pravice do učinkovitega pravnega sredstva, ker:
               
                           —
                        
                        
                           naj iz izpodbijanih aktov, s katerimi se je ime tožeče stranke uvrstilo na seznam oseb, ki jih zadevajo omejevalni ukrepi proti Siriji, ne bi bila razvidna obrazložitev omejevalnega ukrepa proti njej;
                        
                     
                           —
                        
                        
                           naj o sklepih Sveta ne bi bila obveščena in
                        
                     
                           —
                        
                        
                           naj tožeči stranki kljub zahtevi, naslovljeni na Svet Evropske unije, še vedno ne bi bili sporočeni dejavniki, upoštevani pri utemeljitvi omejevalnih ukrepov, ki jo zadevajo.
                        
                     
         
               2.
            
            
               Drugi tožbeni razlog, naveden podredno, se nanaša na očitno napako pri presoji, ker naj tožeči stranki niti na podlagi tega, da je predsednik industrijske zbornice Damaska, niti na podlagi tega, da je družbenik v družbi Zouheir GHREIWATI, ne bi bilo mogoče očitati ekonomske podpore sirskemu režimu.